Stjernestøv

Stjernestøv er en norsk julekalender som ble sendt på NRK Super i 2020. Serien handler om ni år gamle Jo, som opplever en tøff start på jula når foreldrene skilles. Han får besøk av stjernebarnet Elly fra Nord, og sammen får de en uvanlig og spennende desember.


== Handling ==
Stjernestøv handler om Jo, en gutt på ni år, som opplever at foreldrene skal skilles. Han må flytte sammen med moren og søsknene sine til et nytt sted, og opplever en vanskelig inngang i julemåneden.
Jo er svært opptatt av stjernene og universet, han elsker hockey og er kaptein på laget sitt. Faren, Steinar, er astronom, og sammen pleier de ofte å se opp på stjernehimmelen. Jo lærer at Nordstjerna er ledestjerna han alltid kan følge. Jo omtales som følsom, men i stedet for å snakke om det som er vanskelig, rømmer han unna, blir tøff og hard, og skyver folk fra seg. Når han savner faren sin, og når ting blir vanskelig på det nye stedet, finner han igjen Nordstjerna. Men plutselig oppdager Jo at stjerna slukker.
Kort tid senere finner Jo ei jevnaldrende jente med navn Elly på loftet. Hun omtales som sterk, uredd og med et velutviklet konkurranseinstinkt. Elly kommer fra et eventyrfolk kalt «Stjernefolket» i Nord. Det er så langt nord i verden som det er mulig å komme, rett under Nordstjerna. Elly er stjernebarnet, den som gir kraft og lys til Nordstjerna. Hun har magiske krefter som gjør at hun kan kontrollere snø og is, og hun kjenner ikke kulde. Elly kan ikke komme seg hjem igjen før Nordstjerna lyser, og hun trenger hjelp fra Jo. 
Jo og Elly har ulike ferdigheter. Elly gir Jo mot til å takle alt det nye som skjer i livet hans.


== Produksjon ==
Ida Sagmo Tvedte er regissør og skaper. Produsent for serien er Hege Waagbø.
Innspillingen foregikk omkring Oslo og hadde oppstart i desember 2018. Deler av innspillingen foregikk vinteren 2019 i et grustak i Lunner på Hadeland. Miljøet skal fremstå som så langt nord du kan komme i verden, og det ble laget fem store domer av is, pyntet med utskjæringer. Serien har et budsjett på 50 millioner kroner, tilsvarende hva det kostet å lage den forrige julekalenderen Snøfall.NRK lyste januar 2018 ut audition for barn mellom fem og ti år til den nye julekalenderen. For å rekruttere barn til å melde seg på, oppsøkte NRK skoler i Oslo for å snakke om serien. I februar meldte NRK at de hadde fått over 14 000 søknader, noe som de beskrev som rekord. 3000 ble deretter innkalt til audition i mars. 
NRK meldte først at en ny julekalender skulle sendes i 2019, men ble senere utsatt til 2020. Serien ble første gang presentert under tittelen Nordstjerna, men februar 2019 var den omdøpt til Stjernestøv.Serien ble nominert i tre klasser under Gullruten 2021: beste lyddesign (Magnus Torkildsen og Renate Bakke), beste rekvisitt (Kenneth Kolberg) og beste vfx (Reid Per Fiskerstrand, Lars Peder Sørli, Alexander Nicolai Olsen, Øyvind Veberg og Ludvig Friberg).Serien er også oversatt og dubbet til færøysk i samarbeid med det færøyske nasjonale fjernsynet KVF, og ble sendt i løpet av desember 2021.


== Musikk ==
All musikk i serien er komponert av Gaute Tønder. Kjenningsmelodien «Stjernestøv» fremføres av Aurora Aksnes.


== Rollebesetning ==


== Utmerkelser ==
I 2022 vant Stjernestøv prisen Kids Screen Award i Miamisom beste live action-serie for barn.


== Referanser ==


== Eksterne lenker ==
(en) Stjernestøv på Internet Movie Database 
(no) Stjernestøv på NRK TV